Document ID: 32006D0529

NEUVOSTON PÄÄTÖS,
tehty 29 päivänä marraskuuta 2005,
Euroopan yhteisön ja Ukrainan välisen tiettyjä lentoliikenteen näkökohtia koskevan sopimuksen allekirjoittamisesta
(2006/529/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
ottaa huomioon komission ehdotuksen,
sekä katsoo seuraavaa:
(1)
Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.
(2)
Komissio on neuvotellut yhteisön puolesta Ukrainan kanssa sopimuksen tietyistä lentoliikenteen näkökohdista noudattaen menettelyjä ja ohjeita, jotka on esitetty 5 päivänä kesäkuuta 2003 annetun neuvoston valtuutuksen liitteessä.
(3)
Komission neuvottelema sopimus olisi allekirjoitettava sillä varauksella, että sopimus tehdään mahdollisesti myöhemmin,
ON PÄÄTTÄNYT SEURAAVAA:
Ainoa artikla
1. Neuvoston puheenjohtaja valtuutetaan nimeämään henkilö tai henkilöt, jolla tai joilla on valtuudet allekirjoittaa yhteisön puolesta Euroopan yhteisön ja Ukrainan välinen tiettyjä lentoliikenteen näkökohtia koskeva sopimus sillä varauksella, että sopimus tehdään myöhemmin.
2. Sopimuksen teksti on liitetty tähän päätökseen.
Tehty Brysselissä 29 päivänä marraskuuta 2005.

Labels: 8
18
15
5